FIL- MEWT TAT- TABIB RUŻAR BRIFFA nhar it-22 ta' Frar, 1963 Ta' Ġuże' CHETCUTI Dik is-Setgħa qalila li ma taħfirha 'l ħadd, ħaddnitek magħha, u xejn ma swew la għerf u anqas ħila,, għax int ħallejtna. u r-rebħa kienet tagħha, Mir-riefnu mkarkar qbadt. it-triq. it-twila fi ħdan l-eternità. 'Mma l-ġmiel u s-saħħa ta' versi sbieħ, bħalma pittur fuq tila, tibqa' turina u l-qalb bihom tferraħha. Bihom, ħabib, din qalbna tibqa' tifraħ: l-għanja li ktibt; kollha kemm ħi Maltija, bħal dawl divin tibqa' ġo moħħna timraħ. : Għax int għannejt il-barka taż-Żgħużija w.urejt kif poplu jaf iqum u jirbaħ: tiegħek, ħabib, il-vera. Poeżija.